recursal/SuperWikiNEXT-32B huggingface dataset:
**সিঙ্গাপুর রাগবি ইউনিয়ন** হচ্ছে সিঙ্গাপুরের রাগবি ইউনিয়নের পরিচালক সংস্থা। এটি ১৯৪৮ সালে প্রতিষ্ঠিত হয়েছিল। বর্তমান সভাপতি হলেন মিঃ টেরেন্স খু, যিনি ১৯৮৪ থেকে ২০০০ সাল পর্যন্ত জাতীয় দলের হয়ে খেলেছেন এবং তিনি প্রাক্তন জাতীয় অধিনায়ক।

পূর্বের সভাপতি
--------------

১৯৭২ - ১৯৭৫: সুপারিনটেনডেন্ট নিয়াজ মোহাম্মদ শাহ

১৯৭৬: কর্নেল (আরটিডি) গুরুচরণ সিং

১৯৭৭ - ১৯৮৪: হাওয়ার্ড ক্যাশিন

১৯৮৫ - ২০০৫: ডাঃ চান পেং মুুন

২০০৬ - ২০১৭: লো টিও পিং

২০১৭–২০১৯: টেরেন্স খু

২০১৯-বর্তমান : ড্যানিয়েল মার্ক চৌ

২০০৫ আর্থিক কেলেঙ্কারী
----------------------

২০০৫ সালের অক্টোবরে জানা গেছে যে সিঙ্গাপুর রাগবি ইউনিয়নের প্রাক্তন আর্থিক নির্বাহী শান লি এসজিডি $৩০০,০০০ নিয়ে পলাতক ছিলেন। তিনি পদত্যাগ করার সময় তাঁর কাজের শেষ দিন, ইউনিয়নের অ্যাকাউন্ট থেকে অর্থটি অনুপস্থিত পাওয়া যায়। 

২০০৭ সালের এপ্রিলের প্রতিবেদন অনুসারে কেলেঙ্কারির পরিমাণটি ২০০৫ সালের নভেম্বরে প্রকাশিত রিপোর্টের চেয়ে তিনগুণ বেশি বলে প্রকাশিত হয়েছিল। তার নামে নিবন্ধিত সংস্থাগুলিতে জাল স্বাক্ষরযুক্ত ইউনিয়ন চেক লিখে ১৮ মাসের সময়কালে মোট এসজিডি $১.২১৫ মিলিয়ন ডলার সরানো করা হয়েছিল।

২০০৯ স্থানীয় খেলোয়াড়দের বয়কট
--------------------------------

২০০৯ এর মার্চ মাসে, জাতীয় দলের প্রায় অর্ধেক খেলোয়াড় প্রশিক্ষণের মাধ্যমে কিছু সমস্যা ও উদ্বেগের সমাধান না করার পাশাপাশি পরিচালনার জাতীয়তার পক্ষপাতিত্বের কথা উল্লেখ করে ধর্মঘটে গিয়েছিল। প্রাক্তন অধিনায়ক এবং দায়িত্বপ্রাপ্ত ব্যাকরওয়ার রং জিং জিয়াংও ধর্মঘটকারী খেলোয়াড়দের অন্তর্ভুক্ত ছিলেন।

বিষয়টি সমাধানের জন্য রাগবি ইউনিয়ন ৯ জন খেলোয়াড়ের সাথে সাক্ষাতের পরে, সিঙ্গাপুর রাগবি ইউনিয়ন তাদের উদ্বেগের কিছুটা সমাধান করতে এবং দলে স্থানীয় থেকে বিদেশী খেলোয়াড়দের অনুপাতে একটি "ভারসাম্য" বাস্তবায়নে সম্মত হয়েছে। চূড়ান্ত দল নির্বাচনের ক্ষেত্রে, পরে রিং জিং জিয়াংকে দল থেকে বাদ দেওয়া হয়েছিল।

জাতীয় দলটি মূলত প্রবাসী খেলোয়াড়দের সমন্বয়ে গঠিত। ২০০৯ প্রশিক্ষণ দলে ১৭ জন প্রবাসী খেলোয়াড় এবং ১৩ জন স্থানীয় খেলোয়াড় ছিল। অধিনায়ক বেন হুইলর, যিনি রং জিং জিয়াংয়ের অধিনায়কত্ব গ্রহণ করেছিলেন (সিঙ্গাপুরের সর্বোচ্চ ৪৫ বার ক্যাপযুক্ত খেলোয়াড়), এশিয়ান ৫ জাতির টুর্নামেন্টের আগে মাত্র দুটি ক্যাপ রেখেছিলেন। সমালোচকরা ভাবতে শুরু করেছেন যে সিইওর স্থানীয় লোকদের মধ্যে রাগবিয়ের উন্নয়নের জন্য সিইও ইয়ান ব্রেমনারের এই পদক্ষেপটি যদি সঠিক পদক্ষেপ হয়, এবং যদি সিঙ্গাপুর জাতীয় রাগবি দল হংকংয়ের জাতীয় রাগবি দলের মতো একই দিকে চলে যায়, যা আধিপত্যযুক্ত প্রবাসী খেলোয়াড় দ্বারা।

ইউনিয়নের ঠিকানা
----------------

সিঙ্গাপুর রাগবি ইউনিয়ন বর্তমানে ৯০০ টিওং বহরু রোড, ডেল্টা সুইমিং কমপ্লেক্স, সিঙ্গাপুর ১৫৮৭৯০ এ অবস্থিত। এটি সরাসরি ডেল্টা সুইমিং কমপ্লেক্সের পাশে, এবং রেডহিল এমআরটি স্টেশনের নিকটে অবস্থিত। এই অফিসে ইউনিয়নের সকল প্রশাসনিক কর্মচারী রয়েছে।

কুইন্সটাউন স্টেডিয়ামটি সিঙ্গাপুর রাগবির অন-ফিল্ড হোম এবং সেখানেই সমস্ত বড় গেমস খেলা হচ্ছে।

তথ্যসূত্র
---------

1. ↑    ওয়েব্যাক মেশিনে আর্কাইভকৃত ২০১১-০৬-০৪ তারিখে
2. ↑  "সংরক্ষণাগারভুক্ত অনুলিপি"। ১৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২০।
3. ↑  "Archived copy"। ২০০৮-০৯-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৬-০৪।
4. ↑  "Archived copy"। ২০১১-০৭-১৬ তারিখে মূল থেকে আর্কাইভ করা। সংগ্রহের তারিখ ২০০৯-০৬-০৪।

বহিঃসংযোগ
---------

* প্রাতিষ্ঠানিক ওয়েবসাইট
* সিঙ্গাপুর রাগবি সেভেন্স
**প্রণয় কুমার ভার্মা** (ইং: Pranay Verma) একজন ভারতীয় কূটনীতিবিদ। ২০২২ সালের ২১ সেপ্টেম্বর থেকে বিক্রম দোরাইস্বামীর স্থলাভিষিক্ত করে বাংলাদেশে ভারতীয় হাই কমিশনারের দায়িত্ব গ্রহণ করেন।

কর্মজীবন
--------

১৯৯৪ সালে ইন্ডিয়ান ফরেন সার্ভিসে যোগ দেন। তিনি হংকং, সানফ্রানসিসকো, বেইজিং, কাঠমান্ডু ও ওয়াশিংটনে দায়িত্ব পালন করেছেন। বাংলাদেশের আগে তিনি ভিয়েতনামে রাষ্ট্রদূতের দায়িত্ব পালন করেছেন। বর্তমানে ঢাকায় নিযুক্ত ভারতের হাইকমিশনার বিক্রম দোরাইস্বামীর স্থলাভিষিক্ত করে দায়ত্ব। পালন করছেন।

ঢাকায় আসার আগে হাই কমিশনার ভার্মা ২০১৯ সালের জুলাই থেকে ভিয়েতনামে ভারতের রাষ্ট্রদূত হিসেবে দায়িত্ব পালন করেন। এর আগে, তিনি জুন ২০১৭ থেকে জুলাই ২০১৯ পর্যন্ত নয়া দিল্লিতে পররাষ্ট্র মন্ত্রণালয়ের পূর্ব এশিয়া বিভাগের যুগ্ম সচিবের পদে অধিষ্ঠিত ছিলেন; এবং অক্টোবর ২০১৪ থেকে জুন ২০১৭ পর্যন্ত মুম্বাইতে পরমাণু শক্তি বিভাগে পররাষ্ট্র সম্পর্ক-বিষয়ক যুগ্ম সচিব হিসেবে দায়িত্ব পালন করেন। তিনি ২০০৯-২০১০ সময়কালে পররাষ্ট্র সচিবের স্টাফ অফিসার ও জলবায়ু পরিবর্তন-বিষয়ক আলোচনার পরিচালকের দায়িত্বে ছিলেন।

ভারতীয় ফরেন সার্ভিসে যোগদানের আগে, তিনি ভারতের ইস্পাত উত্পাদনকারী প্রতিষ্ঠান টাটা স্টিলের একজন স্নাতক প্রশিক্ষণার্থী হিসাবে তার পেশাদার কর্মজীবন শুরু করেছিলেন।

শিক্ষা
------

মেকানিক্যাল ইঞ্জিনিয়ারিংয়ে স্নাতক, মিডলবারি ইনস্টিটিউট অব ইন্টারন্যাশনাল স্টাডিজ, মার্কিন যুক্তরাষ্ট্র থেকে স্নাতকোত্তর ডিগ্রি অর্জন করেছেন।

ব্যক্তিগত জীবন
--------------

তাঁর ও তাঁর স্ত্রী মনুর এক ছেলে ও এক মেয়ে রয়েছে।

তথ্যসূত্র
---------

1. ↑  "Welcome to High Commission of India, Bangladesh"। *www.hcidhaka.gov.in*। সংগ্রহের তারিখ ২০২৩-০৪-৩০।
2. ↑  ইউএনবি, ঢাকা (২০২২-০৯-২২)। "ভারতের নতুন হাইকমিশনার প্রণয় কুমার ভার্মা ঢাকায়"। *The Daily Star Bangla* (ইংরেজি ভাষায়)। সংগ্রহের তারিখ ২০২৩-০৪-৩০।
3. ↑  "ঢাকায় ভারতের নতুন হাইকমিশনার প্রণয় ভার্মা"। *banglanews24.com*। ২০২২-০৭-১২। সংগ্রহের তারিখ ২০২৩-০৪-৩০।
4. ↑  নিউজ, সময়। "ভারতের নতুন হাইকমিশনার কে এই প্রণয় কুমার ভার্মা? | আন্তর্জাতিক"। *Somoy News*। সংগ্রহের তারিখ ২০২৩-০৪-৩০।
5. ↑  "আজ ঢাকা আসছেন ভারতের হাইকমিশনার প্রণয় কুমার ভার্মা"। *www.jugantor.com* (ইংরেজি ভাষায়)। সংগ্রহের তারিখ ২০২৩-০৪-৩০।

বহিঃসংযোগ
---------

* অফিসিয়াল ওয়েবসাইট
**কোন্ডা রেড্ডিস** বা **হিল রেড্ডিস** হল ভারতের অন্ধ্র প্রদেশ রাজ্য এবং ওড়িশা, তামিলনাড়ুর প্রতিবেশী রাজ্যগুলির একটি মনোনীত তফসিলি উপজাতি। 

তারা রেড্ডি নামে পরিচিত হিন্দু বর্ণের সাথে সম্পূর্ণভাবে সম্পর্কহীন।  তারা প্রধানত খাম্মাম জেলায় বাস করে, পশ্চিম ও পূর্ব গোদাবরী জেলায় তাদের সংখ্যা কম।  সম্প্রদায়ের চাহিদা থাকা সত্ত্বেও কোন্ডা রেড্ডিরা ওড়িশা রাজ্যে উপজাতি হিসাবে তালিকাভুক্ত নয়। **কোন্ডা রেড্ডিরা** সাধারণত তেলেগু ভাষায় বহিরাগতদের সাথে কথা বলে।  ভারতের ১৯৯১ সালের আদমশুমারি ৪৩২ হিল রেডিস গণনা করা হয়েছিল।

তথ্যসূত্র
---------

1. ↑  "List of notified Scheduled Tribes" (পিডিএফ)। Census India। পৃষ্ঠা 21–22। ৭ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ডিসেম্বর ২০১৩।
2. ↑  "Tribes of India"। *publishing.cdlib.org* (ইংরেজি ভাষায়)। সংগ্রহের তারিখ ২০১৮-০৫-২৫।
3. ↑  The Mango Dance of the Konda Reddis, webindia123.com.
4. ↑  "Konda Reddy community demands ST status"। *The Hindu*। সংগ্রহের তারিখ ৭ ডিসেম্বর ২০১৭।

আরও পড়া
--------

* গোদাবরী জেলা গেজেটিয়ার, পৃ. 66-67।
*
**প্রণব রায়** (এই শব্দ সম্পর্কেউচ্চারণ (সাহায্য·তথ্য); জন্ম: ১০ ফেব্রুয়ারি, ১৯৬১) পশ্চিম বাংলার কলকাতায় জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮১ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলেছেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।

শৈশবকাল
-------

প্রণব রায়ের পিতা পঙ্কজ রায়ও ভারত দলের পক্ষে আন্তর্জাতিক ক্রিকেট অঙ্গনে খেলেছেন। ৮ বছর বয়সেই ক্রিকেটের প্রতি গভীর অনুরাগ গড়ে উঠে প্রণব রায়ের। সুন্দর বিশ্বাস তাকে প্রশিক্ষণ দিতেন। সুন্দর ব্যাটিংশৈলীর কারণে তিনি খ্যাতি অর্জন করেন। মুশতাক আলী’র একনিষ্ঠ ভক্ত ছিলেন তিনি।

কলকাতার রামচন্দ্র স্কুলে ভর্তি হন। ৫ বছর বয়সে পিতা পঙ্কজ রায় তাকে ক্রিকেট খেলায় হাতেখড়ি ধরান। ৫ নভেম্বর, ১৯৭৫ তারিখে দূর্ঘটনার কবলে পড়েন। ১২ বছর বয়সী প্রণব রায় বন্ধুদের সাথে খেলতে গিয়ে একপর্যায়ে বল তার মুখে আঘাত করে। তার দাঁত ভেঙে যায় ও নাক দিয়ে রক্ত অঝোর ধারায় পড়তে থাকে। কলকাতার একটি হাসপাতালে ভর্তি করা হলে অস্ত্রোপচারের প্রয়োজন পড়ে তার।

প্রথম-শ্রেণীর ক্রিকেট
---------------------

১৯৭৮-৭৯ মৌসুম থেকে ১৯৯১-৯২ মৌসুম পর্যন্ত প্রণব রায়ের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে বেশ সফলতা পান ও অসম্ভব ধৈর্য্যশক্তির বহিঃপ্রকাশ ঘটিয়েছেন।

আন্তর্জাতিক ক্রিকেট থেকে বিচ্ছিন্ন হলেও অনেকগুলো বছর বাংলা দলের প্রধান মেরুদণ্ডকারীর ভূমিকায় অবতীর্ণ হয়েছিলেন। রঞ্জী ট্রফিতে ৪৯.৬৮ গড়ে ৩১৩০ রান তুলেন। ১৯৮৩-৮৪ মৌসুমে আসামের বিপক্ষে ব্যক্তিগত সর্বোচ্চ অপরাজিত ২০৬ রান তুলেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন প্রণব রায়। ১৩ জানুয়ারি, ১৯৮২ তারিখে চেন্নাইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ জানুয়ারি, ১৯৮২ তারিখে কানপুরে একই দলের বিপক্ষে সর্বশেষ টেস্টে অংশ নেন তিনি।

১৯৮১-৮২ মৌসুমে ইংল্যান্ড দল ভারত গমন করেন। উদ্বোধনী ইনিংসে ছয় রান তুলতে তিনি ৮২ মিনিট খরচ করেছিলেন। দ্বিতীয় ইনিংসে অপরাজিত ৬০ রান তুললেও খেলাটি তখন প্রতিদ্বন্দ্বিতাবিহীন অবস্থায় শেষ হয়ে যায়। পরের টেস্টে ব্যর্থ হলেও ১৯৮২ সালে ভারত দলের সাথে ইংল্যান্ড গমন করেছিলেন। তবে, ১২টি প্রথম শ্রেণীর খেলায় অংশ নিয়ে মাত্র ১৭৪ রান তুলতে পেরেছিলেন। এরফলে, টেস্ট দলে আর তাকে রাখা হয়নি।

ক্রিকেট খেলা থেকে অবসর গ্রহণের পর ভারত ক্রিকেট দলের নির্বাচকমণ্ডলীর অন্যতম সদস্য হন।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ২৩ সেপ্টেম্বর ২০১৯।
3. ↑  "India – Test Bowling Averages"। ESPNCricinfo। সংগ্রহের তারিখ ২৩ সেপ্টেম্বর ২০১৯।

আরও দেখুন
---------

* কৃষ্ণমাচারী শ্রীকান্ত
* বাংলা ক্রিকেট দল
* অংশুমান গায়কোয়াড়
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে প্রণব রায় উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে প্রণব রায়  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
কলকাতা  বিশ্বের বৃহত্তম পৌরপিণ্ডগুলির একটি, এর জনসংখ্যা ১ কোটি ৬২ লক্ষ(২০১৭)
টোকিও পৃথিবীর বৃহত্তম পৌরপিণ্ড, এখানে ৩ কোটি ৮৪ লক্ষ লোকের বাস
মার্কিন যুক্তরাষ্ট্র ও মেক্সিকোর সীমানার দুই পার্শ্বে গড়ে ওঠা সান ডিয়েগো-তিহুয়ানা পৌরপিণ্ড
**পৌরপিণ্ড** (ইংরেজি: Urban agglomeration *আর্বান অ্যাগ্লোমারেশন*) বলতে একাধিক শহর নিয়ে গড়ে ওঠা একটি বৃহৎ পৌর এলাকাকে বোঝায়। সাধারণত এই বৃহত্তর পৌর এলাকায় একটিমাত্র কেন্দ্রীয় বা প্রধান শহর থাকে। এই প্রধান শহরটি অবশ্যই হবে পৌরসভা বা পৌরসংস্থা পরিচালিত। বাকি শহরগুলি প্রধান শহরের উপকন্ঠে গড়ে ওঠে।

আবার অনেক সময় দুটি বৃহৎ শহর ও তার পাশের পৌর এলাকা (এই পার্শ্ববর্তী পৌর এলাকাগুলি পৌরসভা না হলেও হবে) নিয়ে একটি বৃহৎ পৌরপিণ্ড গড়ে ওঠে।

আরও দেখুন
---------

* শহর
* বৈশ্বিক শহর

তথ্যসূত্র
---------

1. ↑  "Top 10 Urban Agglomeration of India by Population 2011"।
2. ↑  "MAJOR AGGLOMERATIONS OF THE WORLD"।

বহিঃসংযোগ
---------

* United Nations World Urbanization Prospects, the 2009 Revision, Web Site of the United Nations Population Division: Data on Urban Agglomerations
* e-Geopolis project Research Group, University Paris-Diderot
* Principal Agglomerations of the World
**কেদারনাথ গোস্বামী** (১৯০১―১৯৭৬) ছিলেন একজন কৃষকদরদী সাংবাদিক ও রাজনৈতিক নেতা। তার জন্ম ১৯০১ সালে আসামের নগাঁও জেলায়।

শিক্ষা
------

কলেজের শিক্ষা সম্পূর্ণ না হলেও নিজ আগ্রহে হিন্দি, ইংরেজি শিখেছিলেন। জানতেন আরবি, ফারসি ও উর্দু ভাষা। সমস্ত ধরনের সাহিত্যপাঠ করতেন। হিন্দু ধর্মগ্রন্থ, কোরান, বাইবেল ইত্যাদির পাশাপাশি মার্কসবাদী সাহিত্য, মার্ক্স-এঙ্গেলসের রচনাও পড়তেন।

রাজনৈতিক জীবন
-------------

১৯২১ - ১৯৩৮ পর্যন্ত জাতীয় কংগ্রেসের সমর্থক। ডিব্রুগড় ছিল তার কর্মকেন্দ্র। ডিব্রুগড় শহর কংগ্রেসের সভাপতি ছিলেন। প্রগতিশীল চিন্তার ব্যতিক্রমী মানুষ ছিলেন কেদারনাথ। অস্পৃশ্যতা, বর্ণভেদ ও পর্দা প্রথার ঘোর বিরোধী ছিলেন। আসাম টাইমস পত্রিকা সম্পাদনা করেছেন ১৯৩০-১৯৩৯।সাংবাদিক হিসেবে সবিশেষ খ্যাতি ছিল। শ্রমিকদের নিয়ে তার জ্বালাময়ী লেখাগুলির জন্যে আসাম চা বাগিচা মালিকেরা ক্ষুব্ধ হয় ও পত্রিকাটি আর্থিক সহায়তা হারায়।

শ্রমিক আন্দোলন
--------------

১৯৩৮ সালে কংগ্রেস ত্যাগ করে সৌমেন্দ্রনাথ ঠাকুর প্রতিষ্ঠিত আর.সি.পি.আই দলে যোগ দেন এবং সরাসরি শ্রমিক কৃষক আন্দোলনের সাথে জড়িয়ে পড়েন। ১৯৩৯ সালে 'কৃষক বড়ুয়া পঞ্চায়েত' স্থাপন করেন ও তার সভাপতি হন। শ্রমিক শোষন ও অত্যাচারের বিরুদ্ধে তার বহু লেখা প্রকাশিত হয়েছে। মূলত তারই নেতৃত্বে আসামে তীব্র শ্রমিক-কৃষক আন্দোলন গড়ে ওঠে। আসাম রেলওয়ে ও ট্রেডিং কোম্পানির শ্রমিকদের বিরাট ধর্মঘটে নেতৃত্ব দেন যা ব্যাপকভাবে সফল হয়। পুলিশ লাঠিচার্জ করে ও আরো চোদ্দজন ধর্মঘটীদের সাথে গ্রেপ্তার হন কেদারনাথ গোস্বামী।

মৃত্যু
------

সারাজীবন দরিদ্র মানুষের কল্যাণে নিয়োজিত কেদারনাথ গোস্বামীর দারুন দুর্দশাগ্রস্ত অবস্থায় মৃত্যু ঘটে। গোয়ালপাড়ায় অন্তরীন থাকাকালীন যক্ষ্মা রোগে আক্রান্ত হয়ে মারা যান।

তথ্যসূত্র
---------

1. ↑  Deepali Barua, Freedom Struggle II (১৯৯৪)। *Urban History of India*। Mittal Publications। পৃষ্ঠা 166।
2. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১০৮। আইএসবিএন 81-85626-65-0।
ফিনল্যান্ডের হেলসিনকি পৌরপুঞ্জের মানচিত্র
**পৌরপুঞ্জ** বলতে এমন একটি পৌর এলাকাকে বোঝায় যেটি একাধিক মহানগর, নগর, বড় শহর ও অন্যান্য নগরায়িত এলাকা নিয়ে গঠিত, যেগুলি জনসংখ্যা বৃদ্ধি ও ভৌগোলিক সম্প্রসারণের কারণে একীভূত হয়ে একটিমাত্র অবিচ্ছিন্ন নগরায়িত এলাকা বা শিল্পোন্নত এলাকা গঠন করেছে। বেশিরভাগ ক্ষেত্রেই একটি পৌরপুঞ্জ একটি বহুকেন্দ্রিক নগরায়িত এলাকা, যেখানে পরিবহন ব্যবস্থার উন্নতির কারণে বিভিন্ন এলাকাগুলির মধ্যে সংযোগ স্থাপিত হয়ে একটিমাত্র নগরভিত্তিক শ্রমবাজার বা কর্মস্থলে যাতায়াতের এলাকা গঠন করেছে।

পৌরপুঞ্জের ইংরেজি পারিভাষিক প্রতিশব্দ হল "কনার্বেশন" (conurbation)। ১৯১৫ সালে স্কটিশ ভূগোলবিদ প্যাট্রিক গেডেস তার রচিত *সিটিজ ইন এভোলিউশন* নামক গ্রন্থে প্রথমবারের মত পরিভাষাটির প্রচলন করেন। তিনি নব্য বৈদ্যুতিক শক্তি ও মোটরচালিত পরিবহন ব্যবহারের সুবাদে শহরগুলির সম্প্রসারণ এবং একে অপরের সাথে একীভূত হবার ক্ষমতার ব্যাপারে দৃষ্টি আকর্ষণ করেন। তিনি এ প্রসঙ্গে ইংল্যান্ডের মিডল্যান্ডটন তথা ওয়েস্ট মিডল্যান্ডস নগর সমবায়, জার্মানির রুর এলাকা, নেদারল্যান্ডসের রান্ডস্টাড এবং মার্কিন যুক্তরাষ্ট্রের উত্তর জার্সি এলাকাগুলিকে উদাহরণ হিসেবে উল্লেখ করেন।

পৌরপুঞ্জ মহাপৌরপুঞ্জ থেকে ভিন্ন। মহাপৌরপুঞ্জে পৌর এলাকাগুলি একে অপরের সন্নিকটস্থ হলেও ভৌগোলিকভাবে বিচ্ছিন্ন থাকে এবং এগুলিতে শ্রমবাজারের একীভবন সম্পূর্ণ নয়।

তথ্যসূত্র
---------

1. ↑  conurbation Dictionary Definition of conurbation *Encyclopedia.com*
2. ↑  Hall, Peter (২০০২)। *Cities of Tomorrow*। আইএসবিএন 0-631-23252-4।
**ভদৌয়ান রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *বিডিআইএন*।

অবস্থান
-------

স্টেশন উত্তর প্রদেশের ভদৌয়ানে অবস্থিত। এই স্টেশন থেকে পরবর্তী স্টেশন হল - পরৌলি রেলওয়ে স্টেশন এবং পূর্ববর্তী স্টেশন হল লম্বুয়া রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ১ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

ভদৌয়ান রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "বিডিআইএন/ভদৌয়ান"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**ভদ্রকালী মন্দির**  ভারতের তেলেঙ্গানা রাজ্যের হানামকোন্ডা এবং ওয়ারাঙ্গল শহরের মধ্যে একটি পাহাড়ের চূড়ায় অবস্থিত দেবী ভদ্রকালীর অন্যতম প্রাচীন মন্দির । ব্রিটিশ ক্রাউন জুয়েলসের অংশ কোহিনূর হীরা এই মন্দিরের সাথে ঘনিষ্ঠভাবে জড়িত কারণ এটি কাকতীয় রাজবংশের দ্বারা দেবী ভদ্রকালীর বাম চোখ হিসাবে স্থাপন করা হয়েছিল।

ইতিহাস
------

মন্দিরটি ৬২৫ খ্রিস্টাব্দে চালুক্য রাজবংশের রাজা দ্বিতীয় পুলকেশিন অন্ধ্রদেশের ভেঙ্গি অঞ্চলে তাঁর বিজয়ের স্মরণে তৈরি করেছিলো, যা মন্দিরের দেওয়ালে উল্লেখ করা আছে। কাকতীয় রাজারা পরে মন্দিরটিকে গ্রহণ করেছেন এবং ভদ্রকালীকে তাদের "কুল দেবতা" হিসাবে বিবেচনা করেছেন। গণপতি দেব মন্দির সংলগ্ন একটি হ্রদও তৈরি করেছিলেন। কল্লুর খনি থেকে খনন করা কোহিনূর হীরা তারা এই মন্দিরে স্থাপন করেছিল। হীরাটি বর্তমানে ব্রিটিশ ক্রাউনে ব্যবহার হয়।

স্থাপত্য
--------

মন্দিরের ব্যতিক্রমী বৈশিষ্ট্য হল ভদ্রকালী দেবীর 2.7 x 2.7 মিটার 2 প্রস্তর মূর্তি, যার মধ্যে প্রচণ্ড দৃষ্টি রয়েছে এবং প্রতিটিতে বিভিন্ন অস্ত্র বহন করা আটটি হাত রয়েছে। দেবী ভদ্রকালীর বাহন - *সিংহ* গর্ভগৃহের বিপরীতে স্থাপন করা হয়েছে। মন্দিরে ধ্বজা স্তম্ভ এবং একটি বালিপিতমও রয়েছে।

পরিবহন
------

টিএসআরটিসি বা অটোরিকশা পরিষেবার মাধ্যমে সড়কপথে মন্দিরে পৌঁছানোর জন্য একটি ভাল পরিবহন সুবিধা রয়েছে । ওয়ারাঙ্গল রেলওয়ে স্টেশন এবং কাজীপেট রেলওয়ে স্টেশন হল মন্দিরের নিকটতম রেলওয়ে স্টেশন।

আরো দেখুন
---------

* হিন্দু সাম্রাজ্য এবং রাজবংশের তালিকা
* কোহিনূর হীরা
* হিন্দু উৎসবের তালিকা

তথ্যসূত্র
---------

1. ↑  "Bhadrakali Temple – Bhadrakali Temple History"। *Durga-puja.org*। সংগ্রহের তারিখ ৭ অক্টোবর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  BooksFact (২০১৪-১১-০৪)। "Kohinoor Diamond owner is Bhadrakali Goddess in Warangal - History"। *BooksFact - Ancient Knowledge & Wisdom* (ইংরেজি ভাষায়)। সংগ্রহের তারিখ ২০২২-০৯-১৭।
3. ↑  Sengar, Resham। "Bhadrakali temple in Warangal and its connection with the Kohinoor diamond"। *Times of India Travel* (ইংরেজি ভাষায়)। সংগ্রহের তারিখ ২০২২-০৯-১৭।
4. ↑  Staff, Travel। "Bhadhrakali Temple of Warangal – The Original Home Of Kohinoor Diamond? | India.com"। *www.india.com* (ইংরেজি ভাষায়)। সংগ্রহের তারিখ ২০২২-০৯-১৭।

বহিঃসংযোগ
---------


উইকিমিডিয়া কমন্সে **ভদ্রকালী মন্দির, ওয়ারঙ্গল** সংক্রান্ত মিডিয়া রয়েছে।
জাপানের Hōryū-ji এ কাষ্ঠ র্নিমিত পাচ-তলা প্যাগোডা। নির্মিত হয়েছিল ৭ম শতাব্দীতে।
চীনের Kaifeng এ অবস্থিত আয়রন প্যাগোডা, স্থাপিত হয় ১০৪৯ সালে।
জাপানের Mt. Haguro প্যাগোডা
**প্যাগোডা** (ইংরেজি pagoda) হলো স্তরে স্তরে নির্মিত টাওয়ার জাতীয় ভবন, যা চীন, জাপান, কোরিয়া, নেপালসহ পূর্ব এবং দক্ষিণ-পূর্ব এশিয়ার বেশ কিছু দেশে দেখা যায়।  অধিকাংশ প্যাগোডাই নির্মিত হয়েছে বৌদ্ধ মন্দির হিসাবে। এবং সাধারনত বৌদ্ধ বিহারের কাছাকাছি অবস্থান করে। অনেক দেশে প্যাগোডা শব্দটি অন্য ধর্মীয় স্থাপনাকে বুঝায়। ফরাসী ভাষার অনুবাদ হিসাবে ভিয়েতনামে এবং কম্বোডিয়ায় প্যাগোডাকে ধর্মীয় উপাসনালয় হিসাবে মনে করা হয় যদিও ’প্যাগোডা’ ’বিহার’ এর সঠিক প্রতিশব্দ নয়। আধুনিক প্যাগোডা হল প্রাচীন নেপালি স্তুপার একটি বিবর্তিত রূপ, অনেকটা সামাধী মন্দিরের মতো যেখানে পবিত্র পুরানিদর্শন রাখা হত।
মায়ানমারের বৌদ্ধমন্দির গুলি প্যাগোডা নামে পরিচিত ৷ যেমন: সোয়েড্যাগন প্যাগোডা অন্যতম৷ মায়ানমারে এই রকম প্যাগোডা প্রচুর দেখা যায় বলে মায়ানমারকে প্যাগোডার দেশ বলে ৷

ইতিহাস
------

খ্রিস্টপূর্ব তৃতীয় শতাব্দীতে প্রচলিত স্তুপা থেকে প্যাগোডার উৎপত্তি। স্তূপ হল একটি গম্বুজ আকৃতির স্মৃতিসৌধ, যেথানে একটি পবিত্র স্মারক সংরক্ষণ করা হত।

তথ্যসূত্র
---------

1. ↑
2. ↑
3. ↑  The Columbia Encyclopedia, Sixth Edition. Columbia University Press
4. 1 2  Pagoda. *Encyclopædia Britannica*
**ফুকেত** ( /puːˈkɛt/ *poo-KET*; থাই: เทศบาลนครภูเก็ต অথবা ภูเก็ต, উচ্চারিত [pʰūː.kèt] ) থাইল্যান্ডের ফুকেট দ্বীপের দক্ষিণ-পূর্বে অবস্থিত একটি শহর। এটি ফুকেট প্রদেশের রাজধানী। ২০২০-এর হিসাব অনুযায়ী[হালনাগাদ] শহরের জনসংখ্যা ছিল ৭৯,৩০৮ জন। এটি মুয়াং ফুকেট জেলার তালাত ইয়াই ( থাই: ตลาดใหญ่ ) এবং তালাত নুইয়া ( থাই: ตลาดเหนือ ) উপ- *জেলা* ( ট্যাম্বন ) নিয়ে গঠিত।

ফুকেট ৮৬২ কিমি (৫৩৫.৬ মা) ব্যাংককের দক্ষিণে অবস্থিত।

ইতিহাস
------

ফুকেট থাইল্যান্ডের প্রাচীনতম শহরগুলির মধ্যে একটি। এটি মালয় উপদ্বীপের পশ্চিমে একটি গুরুত্বপূর্ণ বন্দর যেখানে চীনা অভিবাসীরা প্রথম অবতরণ করেছিল।

ফুকেট ওল্ড টাউন হল একটি কোয়ার্টার দশটি রাস্তায় হেরিটেজ বিল্ডিং দিয়ে ভরা। এই দশটি রাস্তা হল: ক্লাং, ফাং এনগা, রাসাদা, ডি বুক, ক্রাবি, থেপ কাসাত্রি, ফুকেট, ইয়াওওয়ারাত, সাতুন এবং সোই রামমানি। এই পুরানো ভবনগুলি ফুকেট শহরের পূর্বের সমৃদ্ধি এখনো ধরে রেখেছে। টিন খনি যখন দ্বীপে একটি গুরুত্বপূর্ণ শিল্প ছিল তখন এগুলি নির্মিত হয়েছিল। তাদের স্থাপত্য শৈলীকে "চীন-পর্তুগিজ "বলা হয়, যার বৈশিষ্ট্য হল একটি একক বা দ্বিতল ভবন যার একটি সরু সামনে যথেষ্ট গভীরতার জন্য ক্ষতিপূরণ। টাইলস, দরজা, ছিদ্রযুক্ত জানালা এবং অন্যান্য বিবরণ সবই চীনা এবং ইউরোপীয় শৈলীর সম্মিলিত দ্বারা প্রভাবিত। "ফুকেট ওল্ড টাউন" এর এলাকা ২.৭ কিলোমিটার২ জুড়ে মোট ২১০ রাই।

২০১৯-এর হিসাব অনুযায়ী[হালনাগাদ], চারুকলা বিভাগ এবং ফুকেট প্রাদেশিক সরকার একটি তৈরী করেছে জাতিসংঘ শিক্ষা, বিজ্ঞান ও সংস্কৃতি সংস্থা (UNESCO)র জন্য যাতে পুরাতন ফুকেট বিশ্ব ঐতিহ্যবাহী স্থান (World Heritage Site) এর স্বীকৃতি পায়।

২০০৪ সালে শহরটিকে শহরের মর্যাদায় উন্নীত করা হয়েছিল ( *থেসাবান নাখোন*, থাই: เทศบาลนคร )

সংস্কৃতি
--------

### ধর্ম

প্রধান ধর্ম হল বৌদ্ধ ধর্ম। শহরের বৌদ্ধ মন্দিরগুলি জাতীয় এবং আন্তর্জাতিক পর্যটকদের জন্য আকর্ষণীয় গন্তব্য। রাস্তার ধারে কিছু হিন্দু মন্দিরে গণেশ ও ব্রহ্মার মূর্তিও দেখা যায়।

পর্যটন
------

ফুকেটের সাগরের ধারে অবস্থিত হওয়ার কারণে, পরিবেশ সব সময় মনোরম থাকে। এখানে সারা বছরই দেশী ও বিদেশী পর্যটকদের ভীড় লেগেই থাকে। নিকটবর্তী ফিফি দ্বীপের সাথে বিভিন্ন জলক্রিড়ার জন্য বিখ্যাত।

জনসংখ্যা
--------

2005 সাল থেকে, ফুকেটের জনসংখ্যা বৃদ্ধি পাচ্ছে।

| আনুমানিক তারিখ | 31 ডিসেম্বর 2005 | 31 ডিসেম্বর 2010 | 31 ডিসেম্বর 2015 | 31 ডিসেম্বর 2019 |
| --- | --- | --- | --- | --- |
| **জনসংখ্যা** | 74,208 | 75,720 | 78,421 | 79,308 |

পরিবহন
------

* ফুকেট আন্তর্জাতিক বিমানবন্দর

বোন শহরগুলো
-----------

* মার্কিন যুক্তরাষ্ট্র Las Vegas, Nevada, United States
* মালয়েশিয়া George Town, Penang, Malaysia

চিত্রশালা
---------

* 
* 
* 
* 
* 
* 
* 
* 
*

তথ্যসূত্র
---------

1. ↑  "Phuket"। *Tourism Authority of Thailand (TAT)*। ৫ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৫।
2. ↑  "Chino-Portugal Architecture Building"। *Tourism Authority of Thailand (TAT)*। ২৯ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৩০ মে ২০১৫।
3. ↑  Chuenniran, Achadtaya (২১ সেপ্টেম্বর ২০১৯)। "Old Town Phuket earns praise"। *Bangkok Post*। সংগ্রহের তারিখ ২১ সেপ্টেম্বর ২০১৯।
4. ↑  "THAILAND: Major Cities, Towns & Communes"।
5. ↑  "Phuket and Penang become twin cities"। *Phuket Gazette*। ২০১৪-০৯-১৮। সংগ্রহের তারিখ ২৯ সেপ্টেম্বর ২০১৮।
**প্রণবেন্দু দাশগুপ্ত** (২৯ জুলাই ১৯৩৩ – ২০০৭) ছিলেন বাংলার বিশিষ্ট বাঙালি কবি। বিশ শতকের পাঁচের দশকে বাংলা কাব্য সাহিত্যে শঙ্খ ঘোষ,  শক্তি চট্টোপাধ্যায়, অলোকরঞ্জন দাশগুপ্ত, সুনীল গঙ্গোপাধ্যায়, শরৎকুমার মুখোপাধ্যায় বা উৎপলকুমার বসু প্রমুখেরা যেমন নিজস্ব ভাষা ও পথে যে আধুনিকতা প্রবর্তন করেন, প্রণবেন্দু দাশগুপ্তও ছিলেন তাদের একজন। বাংলা সাহিত্যে অবদানের জন্য পশ্চিমবঙ্গ সরকার ২০০৩ খ্রিস্টাব্দে তাকে  রবীন্দ্র পুরস্কার প্রদান করে।

জীবনী
-----

প্রণবেন্দু দাশগুপ্তের জন্ম ও পডাশোনা কলকাতায়। যাদবপুর বিশ্ববিদ্যালয় থেকে তুলনামূলক সাহিত্যে এম.এ. উত্তর ক্যারলিনা বিশ্ববিদ্যালয় থেকে 
ইংরেজী ভাষা ও সাহিত্যে এম.এ. এবং মিনেসোটা বিশ্ববিদ্যালয় থেকে পিএইচ.ডি ডিগ্রি লাভ করেন।

প্রণবেন্দু দাশগুপ্ত যাদবপুর বিশ্ববিদ্যালয়ের তুলনামূলক সাহিত্য বিভাগের অধ্যাপক ছিলেন। অধ্যাপনার পাশাপাশি বহু কবিতা রচনা করেছেন। স্বাধীনোত্তর সময়ে দেশের পরিস্থিতি, রাজনৈতিক স্থিতাবস্থা ভাঙনের সূচনাপর্বে তার কবিমনে যে ভাব ও বিশ্বাস ফুটে উঠেছিল সেটাই পরিস্ফুট হয়েছে তার সহজ সরল শব্দ নির্বাচনে, ছন্দ ও পঙক্তির ব্যবহারে। তার প্রথম কাব্যগ্রন্থ -"এক ঋতু" প্রকাশিত হয় শতভিষা থেকে। দ্বিতীয় কাব্যগ্রন্থ *সদর স্ট্রীটের বারান্দা*  সুনীল গঙ্গোপাধ্যায়ের আগ্রহে কৃত্তিবাস প্রকাশনা থেকে ১৯৬৩ খ্রিস্টাব্দে প্রকাশিত হওয়ার পর পাঠকমহলে আলোচিত হতে থাকে এবং তার জনপ্রিয়তা বৃদ্ধি পায়।

রচিত কাব্যগ্রন্থ
----------------

তাঁর রচিত কাব্যগ্রন্থের মধ্যে রয়েছে–

* "এক ঋতু" (১৯৫৭), শতভিষা, কলকাতা;
* "সদর স্ট্রীটের বারান্দা" (১৯৬৩), কৃত্তিবাস প্রকাশনা, কলকাতা;
* "নিজস্ব ঘুড়ির প্রতি" (১৯৭৫), আনন্দ পাবলিশার্স, কলকাতা;
* "শুধু বিচ্ছিন্নতা নয়" (১৯৭৬),
* "হাওয়া স্পর্শ করো" (১৯৭৭),
* "মানুষের দিকে" (১৯৭৯),
* "অন্ধ প্রাণ, জাগো" (১৯৮৪), আনন্দ পাবলিশার্স, কলকাতা;
* "নিঃশব্দ শিকড়" (১৯৮৬),প্রমা প্রকাশনী, কলকাতা
* "শ্রেষ্ঠ কবিতা" (১৯৮৭), নাভানা পাবলিকেশন কলকাতা;
* *কবিতা সমগ্র* (১৯৯০), প্রমা প্রকাশনী, কলকাতা;
* "এখন গুজব নেই" (১৯৯১), প্রতিভাস প্রকাশন, কলকাতা;
* "তিনটি কাব্যনাটিকা" (১৯৯৩),
* *বাধা পেরোনোর গান* (১৯৯৪), আনন্দধারা,
* "চৈত্রে রচিত কবিতা",
* "পোপের সমাধি",
* পুরী সিরিজ",
* "আবার পুরী সিরিজ",

"লোচনদাস কারিগর" প্রভৃতি। 

প্রণবেন্দু দাশগুপ্ত আনন্দবাজার পত্রিকা, দ্য স্টেটসম্যান,  দেশ প্রভৃতি পত্রিকার আর্ট সমালোচক ছিলেন এবং নিজেও *অলিন্দ* নামের এক কবিতা পত্রিকার সম্পাদনা করতেন। তিনি বিদেশিনী মার্কিন কন্যা মেরি অ্যান ব্রাউয়ারকে বিবাহ করেছিলেন। তিনি স্বামীর কিছু কবিতা ইংরাজীতে অনুবাদ করেছেন।

সম্মাননা
--------

সাহিত্যক্ষেত্রে অবদানের জন্য পশ্চিমবঙ্গ সরকার ২০০৩ খ্রিস্টাব্দে কবি প্রণবেন্দু দাশগুপ্তকে রবীন্দ্র পুরস্কার দ্বারা সম্মানিত করে।

তথ্যসূত্র
---------

1. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১২৭। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. 1 2  কার্তিকচন্দ্র দত্ত, সম্পাদক (১৯৯৯)। *Who’s who of Indian Writers, Vol I A-M*। Sahitya Academy। পৃষ্ঠা 287। আইএসবিএন 978-81-2600-873-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভগাঙ্কুরের চারপাশে ক্লিটোরাল হুডের মধ্য দিয়ে একটি **ক্লিটোরাল হুড দিয়ে** একটি মহিলা যৌনাঙ্গে ছিদ্র করা হয়। হুড ছিদ্রের দুটি প্রধান প্রকার রয়েছে: উল্লম্ব ক্লিটোরাল হুড ছিদ্র এবং অনুভূমিক ক্লিটোরাল হুড ছিদ্র। নামটি ইঙ্গিত করে যে পার্থক্যটি ভগাঙ্কুরের উপরে ত্বকে বিদীর্ণ করা হয় সেদিকেই রয়েছে। এই ছিদ্রগুলির কোনওটিই ভগাঙ্কুর নিজেই প্রবেশ করে না।

ব্যথা, নিরাময় এবং যত্ন পরে
---------------------------

অন্যান্য ছিদ্রগুলির সাথে তুলনা করে, ক্লিটোরাল হুড বিদ্ধকরণগুলি বিদ্ধ করার প্রক্রিয়া নিজেই নিরাময়ের ক্ষেত্রে বরং জটিল হয়ে পড়েছে যা ছিদ্রগুলির জনপ্রিয়তায় অবদান রাখে। সাধারণ প্রত্যাশার বিপরীতে, এই ছিদ্রটি শরীরের অন্যান্য ছিদ্রগুলির তুলনায় আর বেদনাদায়ক হয় না। যেহেতু ছিদ্রটি টিস্যুর একটি পাতলা স্তর দিয়ে যায়, তাই এটি ছিদ্র করা যায় এবং কানের ছিদ্রগুলির চেয়ে কম আঘাত করা হয় বলে জানা যায়। এই অঞ্চলে রক্ত সঞ্চালনের পরিমাণের কারণে ক্লিটোরাল হুড ছিদ্রগুলির পরিবর্তে স্বল্প নিরাময় সময়ও রয়েছে। নিরাময় সময়কালে, ছিদ্র ক্ষত এবং যৌন রোগের ঝুঁকি বাড়িয়ে তোলে।

জহরত
----

ক্লিটোরাল হুড ছিদ্রগুলিতে বিভিন্ন ধরনের দেহ বিদীর্ণ গয়না পরা যেতে পারে। যেমন বারবেলস, জে- বারস এবং অন্যান্য বার-স্টাইলের গহনাগুলি উল্লম্ব হুড পিয়ার্সিংগুলিতে প্রচলিত এবং বন্দী জপমালা রিং এবং বারবেল উভয়ই অনুভূমিক হুড। 

একটি বারবেলের জপমালা শোভাকর হওয়া অস্বাভাবিক কিছু নয়, যেমন নাভি পিয়ার্কিংয়ে সাধারণ।

তথ্যসূত্র
---------

* *Clit piercing healing process, pain, (sexual) benefits and everything else you need to know* উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
দেহ ফোঁড়ানো |
| --- |
| সাধারণ ফোঁড়ানো বিষয়গুলি | 
* সমসাময়িক ছিদ্র অনুশীলন
* স্কালপেলিং
* স্ট্রেচিং
* ফোঁড়ানো খেলা
* পকেটিং
* পৃষ্ঠতল ফোঁড়ানো
* কান ফোঁড়ানো বন্দুক

 |  |
| গহনা (উপকরণ) | 
* বারবেল
* নখর
* বন্দি পুঁতির আংটি
* প্লাগ
* রাজকুমারের কাঠি
* সর্পিল
* স্টুড
* নাসিকা চেইন
* স্তনবৃন্ত ঢাল

 |
| কানফোঁড়ানো | 
* অ্যান্টিট্রাগাস
* শঙ্খ
* ডাইথ
* হেলিক্স
* ইনডাস্ট্রিয়াল
* রুক
* স্নাগ
* ট্র্যাগাস

 |
| মুখমণ্ডল ফোঁড়ানো | 
* ভ্রু বিরোধী
* গাল
* ভ্রু
* জেস্ট্রাম
* ল্যাব্রেট
* ঠোঁট (ঠোঁটের প্লেট)
* মনরো
* নাক
* নাকের ব্রিজ
* ফিলট্রাম

 |
| মুখ ফোঁড়ানো | 
* ঠোঁটের ফ্রিনুলাম
* জিহ্বা
* জিহ্বার ফ্রিনুলাম
* আলজিভ

 |
| দেহ ফোঁড়ানো | 
* কর্সেট
* হাতের ওয়েব
* হিপ
* ম্যাডিসন
* নেপ
* নাভি
* ঘাড়
* স্তনবৃন্ত
* কব্জি

 |
| নির্বিশেষে যৌনাঙ্গ ফোঁড়ানো | 
* পায়ু
* গুইচ
* পাউবিক
* সতীত্ব

 |
| মহিলাদের যৌনাঙ্গ ফোঁড়ানো | 
* ক্রিস্টিনা
* ভগাঙ্কুর
* ভগাঙ্কুরের ফণা
* ফোরচেত্তে
* ইসাবেলা
* ল্যাবিয়া
* নেফারতিতি
* প্রিন্সেস আলবার্টিনা
* ত্রিভুজ

 |
| পুরুষদের যৌনাঙ্গ ফোঁড়ানো | 
* আমপালং
* অপদ্রব্য
* ডিপ শ্যাফট
* ডাইডো
* লিঙ্গাগ্রচর্ম
* ফ্রিনাম
* হাফাদা
* লোরাম
* ম্যাজিক ক্রস
* প্রিন্স আলবার্ট
* বিপরীত প্রিন্স আলবার্ট
* ট্রান্সক্রোটাল

 |
**জর্জ ম্যাকডোনাল্ড পার্কার** (ইংরেজি: George Parker; জন্ম: ২৭ মে, ১৮৯৯ - মৃত্যু: ১ মে, ১৯৬৯) কেপ প্রদেশের কেপটাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণে করেছিলেন।

দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে নামতেন **জর্জ পার্কার**।

খেলোয়াড়ী জীবন
---------------

সমগ্র খেলোয়াড়ী জীবনে দুইটি মাত্র টেস্টে অংশগ্রহণের সুযোগ ঘটেছিল জর্জ পার্কারের। ২৮ জুন, ১৯২৪ তারিখে টেস্ট ক্রিকেটে অভিষেক ঘটে তার। মাত্র তিনটি প্রথম-শ্রেণীর ক্রিকেট খেলার মধ্যে দুটিই ছিল টেস্টে যা সবিশেষভাবে লক্ষ্যণীয়। কেপটাউনে জন্মগ্রহণ করার সুবাদে দক্ষিণ আফ্রিকার পক্ষে সরাসরি খেলায় অংশগ্রহণের সুযোগ পেয়েছিলেন জর্জ পার্কার। খেলোয়াড়ী জীবনের প্রায় পুরোটা সময়ই ব্র্যাডফোর্ড লীগে পার করে দেন।

১৯২৪ সালে ইংল্যান্ড গমনকারী দক্ষিণ আফ্রিকার মূল দলে অবশ্য তাকে রাখা হয়নি। তবে, ম্যাটিং পিচে দক্ষতা প্রদর্শনকারী জিমি ব্ল্যাঙ্কেনবার্গ ও বুস্টার নুপেনের ইংরেজ টার্ফ উইকেটে মানিয়ে নিতে না পারার কারণে জর্জ পার্কারকে দলে নিয়ে আসা হয়। এরপর অক্সফোর্ড বিশ্ববিদ্যালয়ের বিপক্ষে অনুষ্ঠিত খেলায় অংশগ্রহণ করেন। তবে, বৃষ্টির কারণে খেলাটি মাত্র পাঁচ ঘণ্টাখানেক চলেছিল। ঐ পিচে তিনি যথেষ্ট সফলতা পান ও ৪/৩৪ বোলিং পরিসংখ্যান গড়েছিলেন।

খেলায় আর্থার জিলিগান ও মরিস টেটের নিরবচ্ছিন্ন ধ্বংসাত্মক বোলিংয়ে টেস্ট ক্রিকেটের ইতিহাসে দক্ষিণ আফ্রিকাকে প্রথম ইনিংসে মাত্র ১২.৩ ওভারে ৩০ রানে গুটিয়ে ফেলে। জর্জ পার্কার দক্ষিণ আফ্রিকার পক্ষে সর্বাপেক্ষা সফলতম বোলার ছিলেন। স্বাগতিক দলের বিপক্ষে ৬/১৫২ পান। দ্বিতীয় টেস্টেও স্বাগতিক ইংল্যান্ড দল প্রথম টেস্টের ন্যায় একই ব্যবধানে ইনিংস ও ১৮ রানে জয় তুলে নেয়। একমাত্র বোলার হিসেবে ১২১ রান খরচায় ইংল্যান্ডের পতন ঘটা দুই উইকেট পান। খেলায় ইংল্যান্ড দল ৫৩১/২ করে ইনিংস ঘোষণায় চলে যায়।

তবে, কাউন্টি দলগুলোর বিপক্ষে খেলতে নামেননি। প্রথম দুই টেস্টের পতনকৃত দুই-তৃতীয়াংশ উইকেট পেয়েছিলেন। এরপর তিনি আর কখনও প্রথম-শ্রেণীর খেলায় অংশ নেননি।

ব্যক্তিগত জীবন
--------------

ব্যক্তিগত জীবনে বিবাহিত ছিলেন। ১৯২৯ সালে ব্রাডফোর্ডের মার্গুরাইট গ্রেস ইলিংওয়ার্থ (পেগ) নাম্নী এক রমণীর পাণিগ্রহণ করেন। এরপর তারা দক্ষিণ ফিরে আসেন। দক্ষিণ আফ্রিকার পোর্ট এলিজাবেথে পাঁচ সন্তানকে নিয়ে বসবাস করতে থাকেন। জীবনের শেষদিকে ভেড়া লালন-পালনের মাধ্যমে উন্নতমানের পশম উৎপাদনের গবেষণার লক্ষ্যে অস্ট্রেলিয়ায় চলে যান।

১ মে, ১৯৬৯ তারিখে স্নোয়ি মাউন্টেইন্সের থ্রেডবো এলাকায় ৭০ বছর বয়সে জর্জ পার্কারের দেহাবসান ঘটে।

তথ্যসূত্র
---------

1. ↑  "Oxford University v South Africans 1924"। *CricketArchive*। সংগ্রহের তারিখ ২৫ আগস্ট ২০১৭।
2. ↑  "1st Test: England v South Africa at Birmingham, Jun 14-17, 1924"। *espncricinfo*। সংগ্রহের তারিখ ২০১১-১২-১৩।

আরও দেখুন
---------

* নামি ডিন
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জর্জ পার্কার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জর্জ পার্কার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
A modern cartridge consists of the following:  
*1.* the bullet, as the projectile;   
*2.* the case, which holds all parts together;   
*3.* the propellant, for example gunpowder or cordite;  
*4.* the rim, which provides the extractor on the firearm a place to grip the casing to remove it from the chamber once fired;   
*5.* the primer, which ignites the propellant.
Schlieren image of a bullet travelling in free-flight demonstrating the air pressure dynamics surrounding the bullet.
**গুলি** একটি আগ্নেয়াস্ত্র বা এয়ার গান‌ দ্বারা চালিত হয়। গুলিতে সাধারণত বিস্ফোরক থাকে না, কিন্তু উদ্দীষ্ট লক্ষ্যে গেঁথে অনেক ক্ষতি করতে পারে।

বুলেট সাধারণত ৫ ধরনের হয়ে থাকে ১। blank বুলেট ২। ball বুলেট ৩। tracer/ spotter বুলেট ৪। incendiary বুলেট ৫। armor piercing /AP বুলেট

**১। blank বুলেট** - blank বুলেট এমন এক ধরনের বিশেষায়িত বুলেট যাতে projectile বা বুলেট ফ্রন্ট পার্ট বাদে আর সব ই থাকে । এই ধরনের বুলেট ফায়ার করলে সুধু শব্দ ই হয় । এই ধরনের বুলেট দিয়ে কোন ধরনের ক্ষতি সাধন করা যায় নাহ । এই ধরনের বুলেট সুধু মাত্র ভয় দেখাতে ব্যবহার হয় ।

**২। ball বুলেট** - ball বুলেট বলতে সাধারণ বুলেট কে বুঝায় । এই ধরনের বুলেট ই মিলিটারিতে সবচেয়ে বেশি ব্যবহার হয় ।

**৩। tracer/ spotter বুলেট** - tracer/ spotter বুলেট এ এমন এক ধরনের বিশেষায়িত projectile ব্যবহার হয় যা কিনা বুলেটকে উজ্জ্বল ও দৃশ্যমান করে তুলে । এ ধরনের বুলেট এর projectile এ ফ্লেয়ার পাউডার ব্যবহার হয় । tracer/ spotter বুলেট ব্যবহার হয় , গানার যাতে গান সাইট ব্যবহার না করে , বুলেট ইমপ্যাক্ট বুজতে পারেন ও ভুল শুধরে লক্ষে আঘাত হান্তে পারেন । ম্যাশিন গান এর ক্ষেত্রে প্রটি ৫ বুলেটে একটি tracer/ spotter বুলেট ব্যবহার হয় । আছারা ও ম্যাগ র শেষ ৩ টা বুলেট tracer থাকে যাতে গানার বুজতে পারেন টার ম্যাগ খালি হতে যাচ্ছে ।

**৪। incendiary বুলেট** - incendiary বুলেট হল হালকা বর্ম ভেদী বুলেট । এই ধরনের বুলেট এর projectile হিট করার পর বিস্ফরিত হয় । এই ধরনের বুলেট বডি আরমার ভেদে ব্যবহার হয় ।

**৫। armor piercing /AP বুলেট** - armor piercing /AP বুলেট হল বর্ম ভেদী বুলেট । এই ধরনের বুলেট apc বর্ম ভেদ করতে পারে । এই ধরনের বুলেট এর projectile এ Desensitized bursting charge (TNT,Trinitrophenol, RDX) ব্যবহার করা হয় যা উচ্চ বিস্ফোরক ক্ষমতা রাখে ।

তথ্যসূত্র
---------

1. ↑  The Exploding Bullet Journal of Clinical Pathology
টেমপ্লেট:তথ্যছক গ্রন্থপঞ্জির উপাত্তভাণ্ডার
**পাবমেড সেন্ট্রাল** **(PMC)** একটি মুক্ত ডিজিটাল সংগ্রহস্থল, যেখানে 'চিকিৎসা জীববিজ্ঞান' এবং জীবন বিজ্ঞান জার্নালসমূহে প্রকাশিত হয়েছে এমন উন্মুক্ত প্রবেশাধিকার যুক্ত পাণ্ডিত্যপূর্ণ নিবন্ধসমূহ আর্কাইভ করা হয়। ন্যাশনাল সেন্টার ফর বায়োটেকনোলজি ইনফরমেশন (এনসিবিআই) দ্বারা বিকশিত একটি বৃহৎ গবেষণা ডাটাবেজ হিসেবে, পাবমেড সেন্ট্রাল একটি নথিপত্র সংগ্রহস্থলের (ডকুমেন্ট রিপোজিটরির) থেকেও বেশিকিছু। পিএমসির কাছে যেগুলো জমা হয় সেগুলোকে বর্ধিত মেটাডেটা, মেডিকেল তত্ত্ববিদ্যা (Medical ontology) এবং অনন্যরূপে শনাক্তকরণের জন্য সূচকযুক্ত ও ফরম্যাট করা হয়, যা প্রতিটি নিবন্ধের জন্য এক্সএমএল কাঠামোগত ডাটা সমৃদ্ধ করে। পিএমসির মধ্যে থাকা সামগ্রীগুলোর সাথে অন্যান্য এনসিবিআই ডাটাবেজের সংযোগ স্থাপন করা যেতে পারে; *এন্ট্রেজ* (Entrez) অনুসন্ধান ও সংগ্রহ পদ্ধতির মাধ্যমে খুব সহজে এই সামগ্রীগুলোতে প্রবেশ করা যেতে পারে; যার ফলে সাধারণ জনগণ পিএমসির বায়োমেডিকেল জ্ঞানের ভিত্তিতে অত্যন্ত দক্ষতার সহিত আবিষ্কার এবং অধ্যয়ন করতে পারে।

পাবমেড সেন্ট্রাল এবং পাবমেড দুটি স্বতন্ত্র ক্ষেত্র। পাবমেড সেন্ট্রাল পূর্ণ নিবন্ধগুলোর একটি মুক্ত ডিজিটাল সংরক্ষণাগার। যেকোন ব্যক্তি যেকোন জায়গা থেকে ওয়েব ব্রাউজারের মাধ্যমে পিএমসি-তে প্রবেশ (পুনর্ব্যবহারের বিভিন্ন বিধান সহ) করতে পারেন। অপরদিকে, যদিও পাবমেড বায়োমেডিকেল উদ্ধৃতি ও বিমূর্তের একটি অনুসন্ধানযোগ্য ডাটাবেজ, পূর্ণ-পাঠ্য নিবন্ধটি অন্য কোথাও (মুদ্রণ বা অনলাইন সংস্করণ, বিনামূল্যে বা পরিশোধকৃত গ্রাহক পরিষেবার অন্তরালে) থাকে।

পিএমসিআইডি
----------

পিএমসিআইডি (পাবমেড সেন্ট্রাল আইডেন্টিফায়ার), যা পিএমসি রেফারেন্স নম্বর হিসেবেও পরিচিত, হল পাবমেড সেন্ট্রাল ডাটাবেজের জন্য একটি গ্রন্থপঞ্জি শনাক্তকারী, অনেকটা পিএমআইডি যেমন পাবমেড ডাটাবেজের জন্য একটি গ্রন্থপঞ্জি শনাক্তকারী। তবে যাইহোক, দুটি শনাক্তকারী সম্পূর্ণ আলাদা। এটিতে প্রথমে লেখা থাকে "পিএমসি", এর পরে সাতটি সংখ্যার একটি ধারা (String) থাকে । ফর্ম্যাটটি হল: 

* পিএমসিআইডিঃ পিএমসি১৮৫২২২২১; (মূল ইংরেজিতে- PMCID: PMC1852221)

জাতীয় স্বাস্থ্য ইনস্টিউট (National Institutes of Health বা NIH ) পুরষ্কারের জন্য আবেদনকারী লেখকদের আবেদনপত্রে পিএমসিআইডি উল্লেখ করা একটি আবশ্যিক শর্ত।

বহিঃসংযোগ
---------

* প্রাতিষ্ঠানিক ওয়েবসাইট
* National Institutes of Health Submission System (NIHMS)
* NIH Public Access Policy

তথ্যসূত্র
---------

1. ↑  Beck, Jeff (২০১০)। "Report from the Field: PubMed Central, an XML-based Archive of Life Sciences Journal Articles"। আইএসবিএন 978-1-935958-02-4। ডিওআই:10.4242/BalisageVol6.Beck01।
2. ↑  Maloney, Chris; Sequeira, Ed (৫ ডিসেম্বর ২০১৩)। *PubMed Central*। National Center for Biotechnology Information (US)।
3. ↑  "MEDLINE, PubMed, and PMC (PubMed Central): How are they different?"। *www.nlm.nih.gov*। ৯ সেপ্টেম্বর ২০১৯।
4. ↑  "String (computer science)"। *Wikipedia* (ইংরেজি ভাষায়)। ২০২০-০৮-০৪।
5. ↑  "Include PMCID in Citations | publicaccess.nih.gov"। *publicaccess.nih.gov* (ইংরেজি ভাষায়)। সংগ্রহের তারিখ ২০১৭-০৭-০১।
6. ↑  "National Institutes of Health"। *Wikipedia* (ইংরেজি ভাষায়)। ২০২০-০৮-০৫।
এডওয়ার্ড এন জালটা মেক্সিকো সিটিতে উইকিমিনিয়ার ২০১৫ চলাকালীন স্ট্যানফোর্ড এনসাইক্লোপিডিয়া অব ফিলোসফি সম্পর্কে একটি উপস্থাপনা দিচ্ছেন
**স্ট্যানফোর্ড এনসাইক্লোপিডিয়া অফ ফিলোসফি** (ইংরেজি ভাষায়: Stanford Encyclopedia of Philosophy - SEP), সংক্ষেপে এসইপি, একটি অনলাইন বিশ্বকোষ। স্ট্যানফোর্ড ইউনিভার্সিটি এই বিশ্বকোষটি পরিচালনা করে। প্রথমে মার্কিন যুক্তরাষ্ট্রের সাধারণ মানুষের অর্থায়নে *এনইএইচ* ও *এনএসএফ* এটা তৈরির উদ্যোগ নিয়েছিল। বিশ্বকোষটি যেন সবাই বিনামূল্যে দেখতে পারে সেজন্য বিভিন্ন বিশ্ববিদ্যালয়ের গ্রন্থাগারের উদ্যোগে অর্থ সংগ্রহ করা হয়। এসইপি'র পরিকল্পনা মত বেশ কয়েকটি প্রতিষ্ঠান এর রক্ষণাবেক্ষণের কাজ করে। এই প্রতিষ্ঠানগুলোর মধ্যে আছে Scholarly Publishing and Academic Resources Coalition (SPARC), International Coalition of Library Consortia (ICOLC) এবং Southeastern Library Network (SOLINET)। প্রতিটি নিবন্ধ সেক্ষেত্রে বিশেষজ্ঞ কেউ লিখে থাকে। প্রায় ৬৫টি শিক্ষা প্রতিষ্ঠানের শিক্ষকেরা এতে অবদান রাখেন। সাধারণ বিশ্বকোষের মানে পৌঁছানোর জন্য এই অনলাইন বিশ্বকোষেরও একটি সম্পাদনা পরিষদ রাখা হয়েছে। তারা লেখক নির্বাচন করেন এবং প্রতিটি নিবন্ধের পিয়ার রিভিউ করেন।

লেখকদের সবাইকে স্ট্যানফোর্ড ইউনিভার্সিটিকে তার নিবন্ধ ছাপার অনুমতি দিতে হয়। তবে নিবন্ধের চূড়ান্ত সত্ত্ব লেখকেরই থাকে। ১৯৯৫ সালে *এডওয়ার্ড এন জ্যাল্টা* বিশ্বকোষটি শুরু করেছিলেন। তার উদ্দেশ্য ছিল একটি গতিশীল বিশ্বকোষ তৈরি করা যা অনলাইনে নিয়মিত হালনাগাদ হবে। এ কারণেই ছাপা বিশ্বকোষের মত এতে তারিখ সংযোজন করা হয় না। এতে একই বিষয়ের উপর পরস্পর বিরোধী চিন্তাধারার নিবন্ধ প্রকাশ করা হয়।

তথ্যসূত্র
---------

1. ↑  Stanford Encyclopedia of Philosophy Copyright Information

বহিঃসংযোগ
---------

* Homepage of the *Stanford Encyclopedia of Philosophy*;
* A Solution to the Problem of Updating Encyclopedias - an article by Hammer and Zalta outlining the scholarly problem the Encyclopedia was created to address.
প্যাট বুন
**প্যাট্রিক চার্লস ইউজিন বুুন** (জন্ম ১ জুন ১৯৩৪) একজন মার্কিন সঙ্গীতশিল্পী, সুরকার, অভিনেতা, লেখক, টেলিভিশন ব্যক্তিত্ব, প্রেরণাদায়ী বক্তা এবং মুখপাত্র। তিনি ১৯৫০ এবং ১৯৬০-এর দশকের গোড়ার দিকে মার্কিন যুক্তরাষ্ট্রে একজন সফল পপ গায়ক ছিলেন। তিনি ৪৫ মিলিয়নেরও অধিক রেকর্ড বিক্রি করেছেন, যার মধ্যে ৩৮টি গান শীর্ষ-৪০ হিট তালিকায় ছিল এবং ১২টিরও অধিক হলিউড চলচ্চিত্রে হাজির হয়েছেন।

*বিলবোর্ডের* মতে, বুন ১৯৫০-এর দশকের শেষের দিকে দ্বিতীয় বৃহত্তম চার্টিং শিল্পী ছিলেন, এলভিস প্রেসলির পরপরই এবং শীর্ষ ১০০ শীর্ষ ৪০ শিল্পীদের ১৯৫৫-১৯৯৫-এর তালিকায় ৯ নম্বরে স্থান পেয়েছিলেন। ২০১০-এর দশক অবধি, প্রতি সপ্তাহে এক বা একাধিক গানের সাথে টানা ২২০ সপ্তাহ চার্টে কাটানোর জন্য বুন *বিলবোর্ড* রেকর্ড ধারণ করেছিলেন।

২৩ বছর বয়সে, তিনি আধা ঘণ্টার এবিসির *দ্য প্যাট বুন চবি শোরুম* টেলিভিশন ধারাবাহিকের আয়োজন করেছিলেন, যা ১৯৫৭ সাল থেকে ১৯৬০ সাল পর্যন্ত ১১৫টি পর্বে প্রচারিত হয়েছিল। এডি অ্যাডামস, অ্যান্ডি উইলিয়ামস, পার্ল বেইলি, এবং জনি ম্যাথিসসহ অনেক সঙ্গীতশিল্পী অনুষ্ঠানে উপস্থিত হয়েছিলেন। তার রিদম অ্যান্ড ব্লুজ হিট কভার সংস্করণগুলি রক অ্যান্ড রোলের বিস্তৃত জনপ্রিয়তার বিকাশে একটি লক্ষণীয় প্রভাব ফেলেছিল। এলভিস প্রেসলি ওহাইওর ক্লিভল্যান্ডে ১৯৫৫ সালের প্যাট বুন শোয়ের উদ্বোধনী পর্বে হাজির হয়েছিলেন।

একজন লেখক হিসাবে, বুন ১৯৫০-এর দশকে তার *টুইক্স টুয়াল্‌ভ অ্যান্ড টোয়েন্টি* বইটি বেস্টসেলার হিসেবে এক নম্বরে অবস্থান নিয়েছিল। ১৯৬০-এর দশকে, তিনি গসপেল সঙ্গীতে মনোনিবেশ করেছিলেন এবং গসপেল মিউজিক হল অব ফেমের সদস্য হন। তিনি একজন প্রেরণাদায়ী বক্তা, টেলিভিশন ব্যক্তিত্ব এবং রক্ষণশীল রাজনৈতিক ভাষ্যকার হিসেবে ভূমিকা রাখছেন।

প্রাথমিক জীবন
-------------

প্যাট্রিক চার্লস ইউজিন বুুন ১৯৩৪ সালের ১ জুন ফ্লোরিডার জ্যাকসনভিলে জন্ম নেন।

তথ্যসূত্র
---------

1. ↑  হুইটবার্ন ১৯৯৬, পৃ. ৮০৬।
2. ↑  "Pat Boone Remembers Elvis Presley : Elvis Articles: Official Elvis Presley Fan Club : Elvis Australia : Pat Boone"। *Elvis.com.au*। সেপ্টেম্বর ২৮, ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০১১।
3. ↑  *Current Biography Yearbook*। New York City: The H.W. Wilson Company। ১৯৫৯।

### সূত্র

* হুইটবার্ন, জোয়েল (১৯৯৬)। *Billboard Book of Top 40 Hits, The* (ইংরেজি ভাষায়)। বিলবোর্ড।

বহিঃসংযোগ
---------


উইকিমিডিয়া কমন্সে **প্যাট বুন** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* ইন্টারনেট মুভি ডেটাবেজে প্যাট বুন উইকিউপাত্তে এটি সম্পাদনা করুন (ইংরেজি)
* অলমুভিতে প্যাট বুন
* দি ইন্টারভিউস: এন ওরাল হিস্ট্রি অব টেলিভিশন থেকে প্যাট বুন (ইংরেজি)
**জয়পুরহাট সরকারি বালিকা উচ্চ বিদ্যালয়** হচ্ছে বাংলাদেশের জয়পুর জেলার জয়পুরহাট সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৬০ সালে।

ইতিহাস
------

১৯৬০ সালে জয়পুরহাট জেলার মেয়েদের শিক্ষার মান বৃদ্ধির উদ্দেশ্যে গোপীনাথ বর্মণ ও সুরেন্দ্রনাথ বর্মণের দানকৃত জমির একটি বিদ্যালয় প্রতিষ্ঠিত হয়। ধাপে ধাপে শিক্ষার্থী সংখ্যা বৃদ্ধি পেলে হাজী রহিম বকস্ নামের একজন ৬ শতাংশ জমি দান করেন। ১৯৭৭ সালে জাতীয়কৃত হলে বিদ্যালয়ের নাম পরিবর্তন করে *জয়পুরহাট সরকারি বালিকা উচ্চ বিদ্যালয়* রাখা হয়।

শিক্ষা কার্যক্রম
----------------

বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ২৪৪ | ২৪২ | ৯৯.১৮ |
| ২০২০ | এসএসসি | ২৪৩ | ২৪২ | ৯৯.৫৯ |
| ২০২১ | এসএসসি | ২৬১ | ২৫৮ | ৯৮.৮৫ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. আইসিটি ক্লাব
2. বিজ্ঞান ক্লাব
3. বিতর্ক ক্লাব
4. সংগীত ও নাট্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* জয়পুরহাট সদর উপজেলা
* জয়পুরহাট জেলা
* জয়পুরহাট জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, জয়পুরহাট সরকারি বালিকা উচ্চ বিদ্যালয়"। *joygovtghs.edu.bd/*। সংগ্রহের তারিখ ২০২২-১১-১৪।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১১-১৪।
**পাভরি নাচ** হল ভারতের উত্তর-পশ্চিম মহারাষ্ট্রের পাহাড়ি অঞ্চল এবং গুজরাটের পার্শ্ববর্তী অঞ্চলে কোকনা উপজাতির লোকেদের দ্বারা পরিবেশিত একটি নৃত্য।

এই নৃত্য তরফা নাচ নামেও পরিচিত কারণ তারফা বা পাভরি নামক যন্ত্র ব্যবহার করে এই নাচের বাদ্য অনুসংগ করা হয় হয়।

ইতিহাস ও উৎপত্তি
----------------

জানা গেছে যে এই উপজাতীয় নৃত্য মহারাষ্ট্রের রাজ্যের পাহাড়ি অঞ্চলে বসবাসকারী "কোকনা" উপজাতি সম্প্রদায়এর দ্বারা উদ্ভূত। এই নৃত্যশৈলীটি তরফা নাচ নামেও পরিচিত। শুকনো লাউ থেকে তৈরি একটি বায়ু যন্ত্র, যাকে তারফা বলা হয়, তার নামানুসারে এর নামকরণ করা হয়েছে।

বেশভুষা ও নৃত্যশৈলী
-------------------

পুরুষ এবং মহিলা উভয়েই এই নাচে অংশগ্রহন করতে পারে। মহিলা নর্তকীরা শাড়ী পরেন ও পুরুষ নর্তকেরা একটি সাদা শার্ট, একটি কালো ওভারকোট, একটি সাদা ধুতি এবং একটি সাদা মস্তক পরিধেয় ধারণ করেন। এই নৃত্যশৈলীতে বাদ্য সংগত করার জন্য প্রধানত যে বাদ্যযন্ত্র ব্যবহার করা হয় তা হল একপ্রকার বায়ু যন্ত্র যা তারফা নামে পরিচিত। এই যন্ত্রটি শুকনো লাউ থেকে তৈরি করা হয়েছে বলে জানা যায়।

নৃত্যে অংশগ্রহনকারীরা প্রথমে পিরামিড -এর আকারে বিন্যস্ত হয়ে নিজস্থানে দাঁড়ায়। তারপরে তারা একে অপরকে কোমর ধরে ধরে, এবং "তারফা" নামক একটি বায়ু যন্ত্র দ্বারা উৎপন্ন সঙ্গীতের সাথে দ্রুত পদ সঞ্চালনা করে নৃত্য প্রদর্শন করে। পুরুষ এবং মহিলা অভিনয়শিল্পীরা সাধারণত আলাদা দলে ভাগ হয়ে নাচ করে।

তথ্যসূত্র
---------

1. ↑  "Indian Dances"। *Webonautics.com*। সংগ্রহের তারিখ ২০১৭-০১-০২।
2. 1 2 3 4 5 6 7 8  "PAVRI NAACH – MAHARASHTRIAN DANCE, INDIA"।
**জয়পুর–কিষাণগড় এক্সপ্রেসওয়ে** হল একটি ৯০ কিলোমিটার (৫৬ মাইল) দীর্ঘ প্রবেশাধিকার নিয়ন্ত্রিত টোল এক্সপ্রেসওয়ে, যা কিষাণগড়ের সঙ্গে ভারতের রাজস্থান রাজ্যের রাজধানী জয়পুরকে সংযুক্ত করে। এক্সপ্রেসওয়েটি এনএইচ-৮ এর একটি অংশ গঠন করে, যা স্বর্ণ চতুর্ভুজ প্রকল্পের একটি অংশ, যেটি নিজেই জাতীয় সড়ক উন্নয়ন প্রকল্পের (এইএইচডিপি) একটি অংশ। ছয় লেনের এক্সপ্রেসওয়েটি ২০০৫ সালের এপ্রিল মাসে উদ্বোধন করা হয়। নির্মাণ কাজ নির্মাণ-পরিচালনা-স্থানান্তর (বিল্ড-অপারেট-ট্রান্সফার) মডেলের অধীনে জিভিকে জয়পুর এক্সপ্রেসওয়ে প্রাইভেট লিমিটেড (জিজেইপিএল) দ্বারা পরিচালিত হয়েছিল। ৭.২৯ বিলিয়ন টাকা ব্যয়ে নির্মিত, এক্সপ্রেসওয়েটি সরকারি-বেসরকারি অংশীদারিত্ব মডেলের অধীনে নির্মিত প্রথম ভারতীয় সড়ক।

তথ্যসূত্র
---------

1. ↑  Our Business – Transportation – The Jaipur – Kishangarh Expressway ওয়েব্যাক মেশিনে আর্কাইভকৃত ২৬ অক্টোবর ২০১৪ তারিখে. GVK. Retrieved on 2013-12-06.
2. ↑  L&T IDPL- GVK Jaipur-Kishangarh Expressway  ওয়েব্যাক মেশিনে আর্কাইভকৃত ২৬ মার্চ ২০১৭ তারিখে. Lntidpl.com. Retrieved on 2013-12-06.
3. ↑  Rajasthan expressway: Who gets the credit? – Rediff.com Business. Inhome.rediff.com (2005-05-23). Retrieved on 2013-12-06.
**লিম্বিক তন্ত্র** (ইংরেজি: limbic system) যা **পেলিওম্যামালিয়ান কর্টেক্স** (ইংরেজি: paleomammalian cortex) নামেও পরিচিত হচ্ছে মস্তিষ্কের একটি অংশ যা থ্যালামাসের উভয় পাশে অবস্থিত। এটির অবস্থান গুরুমস্তিষ্কের আওতাভুক্ত ও মূলত মধ্যমস্তিষ্কে, মধ্য টেম্পোরাল লোবের ঠিক নিচে।

আবেগ, আচরণ, অনুপ্রেরণা, দীর্ঘ-মেয়াদী স্মৃতি, ও ঘ্রাণসহ বিভিন্ন প্রকার কার্যক্রম সম্পাদনায় লিম্বিক তন্ত্রের ভূমিকা রয়েছে। মানুষের আবেগতাড়িত ভূমিকা কেমন হবে তার একটি বড়ো অংশ নির্ধারিত হয় লিম্বিক তন্ত্রের কার্যক্রমের মাধ্যমে। এছাড়াও স্মৃতি গঠনেও এটি অত্যন্ত গুরুত্বপূর্ণ ভূমিকার রাখে।

এমিগড্যালয়েড নিউক্লিয়ার কমপ্লেক্স বা এমিগডালা, ম্যামিলারি বডি, স্ট্রিয়া মেডুলারি, এবং গাডেনের কেন্দ্রীয় ধূসর, পৃষ্ঠীয় ও প্রকোষ্ঠীয় নিউক্লাই নিয়ে লিম্বিক তন্ত্রের গঠন আদিকালি কাঠামো গঠিত হয়েছে। লিম্বিক তন্ত্র মূলত সংজ্ঞাবহ স্নায়ুতন্ত্র থেকে প্রাপ্ত তথ্যের মাধ্যমে নিম্ন ধারার আবেগীয় অনুভূতি প্রক্রিয়াকরণের কাজ করে। প্রক্রিয়া শেষে এই তথ্যাদি প্রায় ক্ষেত্রেই বিভিন্ন মস্তিষ্কের বিভিন্ন অংশে সরবরাহ করা হয়। এই অংশগুলোর মধ্যে টেলিএনসেফ্যালন থেকে ডাইএনসেফ্যালন হয়ে মেসএনসেফ্যালন পর্যন্ত অন্তর্ভুক্ত। যার মধ্যে প্রিফ্রন্টাল কর্টেক্স, সিঙ্গুলেট জাইরাস, লিম্বিক থ্যালামাস, হিপোক্যাম্পাস (প্যারাহিপোক্যাম্পাল জাইরাস ও সাবিকালাম), নিউক্লিয়াস এক্কামবেনস বা লিম্বিক স্ট্রিয়াটাম, হাইপোথ্যালামাসের অগ্রভাগ, প্রকোষ্ঠীয় টেগমেন্টাল অংশ, মধ্যমস্তিষ্কের রাফি নিউক্লাই, হাবেনুলার কমিসার, এন্টোরাইনাল কর্টেক্স, এবং অলফ্যাক্টরি বাল্বঅন্তর্ভুক্ত।

তথ্যসূত্র
---------

1. 1 2  Schacter, Daniel L. 2012. *Psychology*.sec. 3.20
2. ↑  Medline Plus Medical Encyclopedia
3. ↑  Morgane, PJ (ফেব্রু ২০০৫)। "A review of systems and networks of the limbic forebrain/limbic midbrain"। *Progress in Neurobiology*। **75** (2): 143–60। ডিওআই:10.1016/j.pneurobio.2005.01.001। পিএমআইডি 15784304।
4. ↑  Catani, M; Dell'Acqua, F (২০১৩)। "A revised limbic system model for memory, emotion and behaviour": 1724–37। ডিওআই:10.1016/j.neubiorev.2013.07.001। পিএমআইডি 23850593।

বহিঃসংযোগ
---------

* উইকিমিডিয়া কমন্সে লিম্বিক তন্ত্র সম্পর্কিত মিডিয়া দেখুন।

* 

| * দে
* স
স্নায়ুতন্ত্র |
| --- |
| কেন্দ্রীয় স্নায়ুতন্ত্র | 
* মস্তিষ্কঝিল্লি
* সুষুম্নাকাণ্ড
* মস্তিষ্ক
	+ পশ্চাৎমস্তিষ্ক
		- মেডুলা
		- পনস
		- লঘুমস্তিষ্ক
	+ মধ্যমস্তিষ্ক
	+ অগ্রমস্তিষ্ক
		- আন্তরমস্তিষ্ক
			* অক্ষিপট
			* দৃষ্টি স্নায়ু
		- গুরুমস্তিষ্ক
	+ লিম্বিক তন্ত্র

 |
| প্রান্তীয় স্নায়ুতন্ত্র | 

|  |  |
| --- | --- |
| কায়িক | 
* সংবেদী স্নায়ু
* আজ্ঞাবহ বা চেষ্টীয় স্নায়ু
* করোটিকা স্নায়ু
* সুষুম্না স্নায়ু

 |
| স্বয়ংক্রিয় | 
* সমবেদী
* পরাসমবেদী
* আন্ত্রিক

 |

 |